|  |
| --- |
| **ZMLUVA O DIELO***uzatvorená podľa § 536 a nasledujúcich ustanovení zákona číslo 513/1991 Zb. Obchodného zákonníka v znení neskorších predpisov*  |

**Zmluvné strany :**

**Objednávateľ :**

**Obchodné meno:** Mesto Košice

Sídlo: Trieda SNP 48/A, 040 01 Košice

Štatutárny zástupca: Ing. Jaroslav Polaček, primátor mesta

Bankové spojenie: Prima banka Slovensko a.s.

IBAN: SK03 5600 0000 0004 4248 6001

IČO: 00691135

DIČ: SK2021186904

vo veciach zmluvných oprávnený ku konaniu:

vo veciach technických oprávnený ku konaniu:

(ďalej aj len ako „***objednávateľ***“)

**a**

**Zhotoviteľ :**

**Obchodné meno:**

Sídlo:

zapísaný v Obchodnom registri Okresného súdu, zastúpený:

vo veciach zmluvných oprávnený ku konaniu:

vo veciach technických oprávnený ku konaniu:

stavbyvedúci:

bankové spojenie:

číslo účtu:

IČO:

DIČ:

IČ DPH:

telefón:

e-mail

(ďalej aj len ako„***zhotoviteľ***“)

**Objednávateľ a zhotoviteľ (ďalej spolu aj len ako „*Zmluvné strany*“) uzatvárajú podľa § 536 a nasledujúcich Obchodného zákonníka na základe výsledkov verejného obstarávania vyhláseného Objednávateľom podľa zákona 343/2015 Z.z. o verejnom obstarávaní a o zmene a doplnení niektorých zákonov v platnom znení túto Zmluvu o dielo (ďalej len „*Zmluva*“) za nasledovných podmienok.**

**Článok I.**

**Predmet Zmluvy**

* 1. Predmetom tejto zmluvy je záväzok zhotoviteľa zhotoviť pre objednávateľa dielo ***„Opravy asfaltových povrchov a práce na komunikáciách vo vlastníctve mesta Košice III. etapa*“** (ďalej aj len ako „***Dielo***“) v rozsahu a spôsobom dohodnutom v tejto Zmluve.
	2. Zhotoviteľ je podľa tejto zmluvy povinný vykonať dielo v súlade s predloženou projektovou dokumentáciou a podľa pokynov objednávateľa. Zhotoviteľ sa zaväzuje odovzdať vykonané dielo objednávateľovi riadne a včas. Súčasťou diela je dodávka a montáž všetkých vecí, ktoré boli uvedené v ponuke zhotoviteľa ako aj vecí, ktoré sú uvedené v podrobnej špecifikácii diela (súčasťou tejto špecifikácie je rozpočet a presná špecifikácia diela); za správnosť a úplnosť podrobnej špecifikácie diela zodpovedá zhotoviteľ. Súčasťou diela je aj stavebná, technická a právna dokumentácia diela a jeho jednotlivých položiek, doklady o vykonaných skúškach, revízne správy, atesty a certifikáty, užívateľské manuály, ako aj akékoľvek ďalšie listiny, ktorých doloženie k predmetu diela vyplýva z právneho predpisu alebo z obchodných zvyklostí; všetky listiny musia byť vyhotovené v slovenskom jazyku. Zhotoviteľ vyhlasuje, že sa pred podpisom tejto zmluvy podrobne oboznámil so všetkými relevantnými podkladmi, obhliadol si miesto realizácie diela a v tejto súvislosti ako odborne spôsobilá osoba so skúsenosťami v stavebníctve nemá žiadne otázky či pripomienky. Taktiež skontroloval predložené podklady a tieto nevykazujú žiadnu vadu, na ktorú by mal objednávateľa upozorniť a/alebo ktorá by mohla komplikovať realizáciu samotného diela. Ďalej zhotoviteľ vyhlasuje, že ma štúdium podkladov a prípravu realizácie diela mal dostatočný časový priestor a so všetkými relevantnými skutočnosťami sa podrobne oboznámil.
	3. Objednávateľ za podmienok uvedených v tejto zmluve prevezme riadne a včas ukončené dielo bez vád a nedorobkov. Objednávateľ za podmienok uvedených v tejto zmluve zaplatí cenu diela.
	4. Dielo je vykonané riadne, pokiaľ nemá žiadne vady, je v súlade s touto zmluvou a jej prílohami a projektovou dokumentáciou odovzdanou objednávateľom, ako aj v súlade so všeobecnými záväznými právnymi predpismi a inými aplikovateľnými predpismi a rozhodnutiami a stanoviskami orgánov verejnej správy, pokiaľ je použiteľné na dojednaný účel a pokiaľ má vlastnosti uvedené v tejto zmluve a jej prílohách.
	5. Zhotoviteľ sa zaväzuje zhotoviť dielo v súlade s Výkazom výmer predloženého zhotoviteľom v procese verejného obstarávania, ktorý tvorí Prílohu č. 2 tejto Zmluvy za podmienok dohodnutých v tejto Zmluve, a zhotovené dielo riadne a včas odovzdať objednávateľovi v zodpovedajúcej kvalite a v ponúknutej cene, ako aj v súlade s Harmonogramom prác, ktorý tvorí Prílohu č. 1 tejto Zmluvy.
	6. Termíny zhotovenia jednotlivých častí diela sú stanovené v Harmonograme prác, ktorý tvorí Prílohu č. 1 tejto Zmluvy.
	7. Zhotoviteľ sa zaväzuje zhotoviť dielo vo vlastnom mene a na vlastnú zodpovednosť. V prípade ak zhotoviteľ využíva kapacity tretích osôb, ktorými preukazoval technickú spôsobilosť alebo odbornú spôsobilosť a finančné a ekonomické postavenie, zodpovedajú tieto tretie osoby spolu so zhotoviteľom za plnenie diela spoločne a nerozdielne na základe podmienok upravených v Dohode o spoločnej zodpovednosti, podľa Prílohy č. 3 Zmluvy.
	8. Zhotoviteľ sa zaväzuje podstatnú časť plnenia predmetu zákazky uskutočniť priamo sám, alebo ako člen skupiny dodávateľov, a to z dôvodu zodpovednosti za koordináciu technologických postupov pri realizácií diela, čo v konečnom dôsledku má značný vplyv na konečnú kvalitu realizovaných stavebných prác.

**Článok II.**

**Miesto plnenia**

1. Miestom plnenia je:

- Oprava miestnej cesty – Jantárova

- Oprava miestnej cesty – Mliečna

- Oprava miestnej cesty – Tolstého

- Oprava miestnej cesty – Watsonova

Zhotoviteľ je povinný zamerať ohraničenie miestnych komunikácií na ktorých sa dielo vykonáva, prostredníctvom GPS a toto zameranie uvedie v preberacom protokole.

**Článok III.**

**Cena diela**

1. Cena diela v celom rozsahu podľa Článku I. tejto zmluvy je stanovená dohodou zmluvných strán v zmysle zákona NR SR č. 18/1996 Z .z. o cenách v znení neskorších predpisov. Dohodnutá cena diela je konečná a je možné ju meniť len v prípade závažných nepredvídateľných okolností v súlade s príslušnými právnymi predpismi formou písomného dodatku k tejto Zmluve.
2. Celková cena diela je Zmluvnými stranami dojednaná vo výške **[xxx],-€ (slovom: [xxx] eur) bez DPH**. Cena Diela spolu s DPH predstavuje sumu [xxx],- € (slovom: [xxx] eur), sadzba DPH je 20%, čo predstavuje sumu [xxx] €. Zmluvná cena zahŕňa všetky náklady zhotoviteľa na riadne a úplné zhotovenie predmetu plnenia zmluvy a platí po celú dobu plnenia.
3. Cena diela je stanovená na základe opisu predmetu zákazky, celkovej cenovej ponuky zhotoviteľa podrobne špecifikovanej podľa oceneného Výkazu výmer, ktorý tvorí Prílohu č. 2 tejto Zmluvy a podľa platnej projektovej dokumentácie predmetného diela.
4. Cena diela podľa tohto Článku zahŕňa všetky nevyhnutné práce a dodávky, odborné posudky, vyjadrenia, služby, náklady na financovanie ako aj ďalšie súvisiace práce potrebné pri realizácii diela alebo pri prevzatí a odovzdaní diela do užívania, respektíve pri kolaudácií vrátane odvozu, likvidácie a recyklácie odpadu vzniknutého pri realizácii diela. (Dielo sa dodáva tzv.na klúč a zahŕňa všetky náklady spojené s riadným vyhotoveným diela v požadovanej kvalite)
5. V zmluvnej cene diela sú zahrnuté všetky priame a nepriame náklady zhotoviteľa spojené so zhotovením predmetného diela vrátane všetkých výrobných, prevádzkových a administratívnych réžií zhotoviteľa, ako aj nákladov na súvisiace plnenia vrátane dodávateľskej dokumentácie, revízií, skúšok, atestov a certifikátov a ďalších obdobných nákladov a réžií, ktoré sú potrebné na kompletnú realizáciu všetkých zmluvných výkonov a na vykonanie diela.

**Článok IV.**

**Čas plnenia**

1. Zhotoviteľ sa zaväzuje dielo podľa Článku I. tejto Zmluvy zhotoviť a odovzdať objednávateľovi v lehotách stanovených v Harmonograme prác, ktorý tvorí Prílohu č. 1 tejto Zmluvy.
2. Zhotoviteľ sa zaväzuje zrealizovať stavebné práce po oficiálnom (protokolárnom)odovzdaní staveniska objednávateľom v lehotách podľa Harmonogramu prác (Príloha č.1 tejto Zmluvy ) do 2 mesiacov.
3. Nedodržanie termínov v súlade s Harmonogramom stavebných prác sa považuje za podstatné porušenie zmluvy a oprávňuje objednávateľa na okamžité odstúpenie od tejto zmluvy.
4. Zhotoviteľ je povinný bez meškania písomne oznámiť objednávateľovi vznik akejkoľvek udalosti, ktorá bráni alebo sťažuje uskutočnenie stavebných prác a má za následok predĺženie dohodnutej lehoty ukončenia stavebných prác.
5. Predmet plnenia podľa tejto zmluvy bude ukončený protokolárnym prevzatím diela medzi objednávateľom a zhotoviteľom. Zhotoviteľ sa zaväzuje vypracovať Súpis vykonaných prác do 30-tich pracovných dní od ukončenia diela. Objednávateľ sa zaväzuje, že v prípade ak stavebný dozor nezistí rozpor medzi vykonanými prácami a Súpisom vykonaných prác, odsúhlasí predložený Súpis vykonaných prác do 30-tich dní odo dňa jeho predloženia zhotoviteľom; spravidla tak že Súpis vykonaných prác potvrdí stavebný dozor; ak objednávateľ do 30-tich dní odo dňa predloženia Súpisu vykonaných prác neoznámi zhotoviteľovi pripomienky, má sa za to, že s predloženým Súpisom vykonaných prác súhlasí. Ak by objednávateľ mal k predloženému Súpisu vykonaných prác pripomienky, budú odstránené vzájomnou dohodou objednávateľa a zhotoviteľa v primeranom čase. Zhotoviteľ je povinný najneskôr pri odovzdávaní diela objednávateľovi predložiť dokumenty a doklady, ktoré budú potvrdzovať uloženie stavebného odpadu na registrovanú skládku odpadu, certifikáty použitých materiálov na diele a iné doklady potrebné k riadnemu užívaniu diela. Pokiaľ bude akýkoľvek doklad absentovať, dielo sa až do času jeho predloženia považuje za neodovzdané.
6. Ak zhotoviteľ pripraví dielo na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne.
7. Zhotoviteľ je oprávnený prerušiť práce na diele v prípade zásahu vyššej moci, ktorou je prekážka, ktorá nastala nezávisle od vôle zmluvnej strany povinnej plniť a bráni jej v splnení povinností uloženej touto zmluvou, právnym predpisom alebo rozhodnutím alebo opatrením správneho orgánu, pokiaľ nemôže predpokladať, že by povinná zmluvná strana mohla túto prekážku alebo jej následky prekonať alebo odstrániť a taktiež, že by mohla túto prekážku v čase vzniku záväzku predpokladať. Za zásah vyššej moci sa považuje najmä vojnový konflikt, výskyt povodní, zemetrasenie, generálny štrajk, uskutočnenie archeologického prieskumu, začatie správnych konaní v dôsledku výskytu vzácnych rastlín alebo živočíchov v lokalite, v ktorej sa má nachádzať dielo a nadobudnutie právoplatnosti rozhodnutí správnych orgánov, ktoré bránia výkonu diela.
8. Zmluvné strany sa výslovne dohodli, že Zhotoviteľ je oprávnený prerušiť práce na diele v prípade, ak z poveternostných dôvodov nemôže dielo vykonať v kvalite zodpovedajúcej požiadavke objednávateľa na prvotriednu kvalitu diela. Takéto prerušenie musí byť písomne odsúhlasené objednávateľom.
9. Bez ohľadu na ostatné ustanovenia tejto zmluvy je zhotoviteľ povinný o prerušení výkonu diela podľa tohto ustanovenia zmluvy písomne informovať objednávateľa. V prípade, ak objednávateľ s prerušením prác na diele písomne nesúhlasí a trvá na zhotovovaní diela, zhotoviteľ je povinný okamžite pokračovať v zhotovení diela, ak to neodporuje právnym predpisom Slovenskej republiky a výkon predmetných prác je technicky možný. Zmluvné strany sa dohodli, že zhotoviteľ nezodpovedá objednávateľovi za vady diela, ktoré vznikli v dôsledku zhotovenia diela za nevhodných poveternostných podmienok na základe písomného stanoviska objednávateľa podľa predchádzajúcej vety.
10. Zmluvné strany sa dohodli, že zhotoviteľ nie je v omeškaní po dobu, po ktorú nemohol plniť svoju povinnosť, súvisiacu s realizáciou predmetu plnenia tejto zmluvy, následkom okolností, vzniknutých na strane objednávateľa. V takomto prípade sa lehota predlžuje len o dobu, počas ktorej budú práce zo strany objednávateľa prerušené. Takéto skutočnosti musia byť zapísané v stavebnom denníku a potvrdené zástupcami oboch zmluvných strán.
11. Zhotoviteľ je povinný do 3 dní písomne informovať objednávateľa o vzniku akejkoľvek udalosti, ktorá má vplyv na realizáciu diela. O tejto skutočnosti musí byť uvedený záznam v stavebnom denníku.

**Článok V.**

**Zoznam zodpovedných osôb**

1. Zoznam osôb zodpovedných za riadenie stavebných prác pri realizácii predmetu tejto Zmluvy o dielo:

Za objednávateľa: stavebný dozor .........................................*(bude doplnené pri podpise zmluvy)*

Za zhotoviteľa*:* stavbyvedúci .........................................*(bude doplnené pri podpise zmluvy)*

**Článok VI.**

**Podmienky zhotovenia diela**

1. Objednávateľ odovzdá zhotoviteľovi stavenisko s vymedzenými hranicami bez právneho nároku tretích osôb v dostatočnom predstihu potrebnom na realizáciu diela. O odovzdaní a prevzatí staveniska spíšu zmluvné strany protokol, ktorý podpíšu oprávnení zástupcovia zmluvných strán.
2. Zhotoviteľ do 10 dní odo dňa nadobudnutia účinnosti  tejto zmluvy preukáže objednávateľovi, že má uzatvorené zmluvy o poistení zodpovednosti za škodu vzniknutú pri realizácii predmetu zmluvy po celú dobu jej účinnosti. Požadované zmluvné poistné krytie musí byť minimálne vo výške cenového návrhu zhotoviteľa, ktorý ponúkol v procese verejného obstarávania, na jednu poistnú udalosť.
3. Zhotoviteľ je povinný mať počas celej doby vykonávania diela uzavretú poistnú zmluvu vzťahujúcu sa na zodpovednosť za škodu na majetku a zdraví tretích strán spôsobené prevádzkovou činnosťou, vrátane stavebno-montážnej činnosti, t.j. činnosti, ktorú podľa tejto zmluvy vykonáva pre objednávateľa, a to vo výške poistného plnenia minimálne v sume predstavujúcej 50% ceny za dielo bez DPH.
4. Objednávateľ odovzdá zhotoviteľovi súčasne so staveniskom:
* odberové miesta elektrickej energie a vody, ak tieto budú k dispozícii.
1. Zhotoviteľ zodpovedá za škody počas realizácie diela. Zhotoviteľ zodpovedá za škody na majetku, zranenia alebo usmrtenia tretích osôb, ktoré môžu nastať počas vykonávania prác alebo ako ich dôsledok. Zhotoviteľ je povinný na vlastné náklady odstrániť všetky škody na vykonávanom diele, ktoré vzniknú počas obdobia od začatia prác na diele do jeho protokolárneho prevzatia objednávateľom. Zhotoviteľ je zodpovedný za všetky škody na predmete zmluvy spôsobené vlastným zavinením alebo zavinením jeho subdodávateľov počas ich pracovným postupov, ktoré vykonali za účelom plnenia záväzkov pri odstraňovaní vád a opravách počas záručnej lehoty. Zhotoviteľ zodpovedá za to, že dodané množstvo a kvalita vykonaných prác sa zhodujú s údajmi uvedenými v súpise prác a dodávok.
2. Zriadenie, prevádzkovanie, likvidácia, recyklácia, vypratanie a vyčistenie zariadenia staveniska je zahrnuté v cene diela.
3. Bezpečnosť a ochrana zdravia:

Zhotoviteľ sa zaväzuje: dodržiavať bezpečnostné, hygienické, požiarne a ekologické predpisy na pracovisku, zaistiť vlastný dozor nad bezpečnosťou práce v zmysle príslušných právnych predpisov, vybaviť seba a svojich pracovníkov osobnými ochrannými prostriedkami podľa profesií, činností a rizík na pracovisku objednávateľa, minimalizovať negatívne vplyvy stavebnej činnosti na okolie najmä hlučnosť, prašnosť, emisiu, exhalátov zo spaľovacích motorov.

Zhotoviteľ upozorní objednávateľa na všetky okolnosti, ktoré by mohli viesť pri jeho činnosti na pracovisku k ohrozeniu života a zdravia pracovníkov objednávateľa alebo ďalších osôb, ktoré by pri jeho činnosti mohli viesť k ohrozeniu prevádzky alebo bezpečnostného stavu technických zariadení a objektov.

Zhotoviteľ zodpovedá v plnom rozsahu za dodržovanie pracovnoprávnych predpisov a s nimi súvisiacich právnych predpisov.

Zhotoviteľ zodpovedá za celé a riadne plnenie zmluvy počas celého trvania zmluvného vzťahu s objednávateľom a to bez ohľadu na to, či zhotoviteľ použil subdodávky alebo nie, v akom rozsahu a za akých podmienok. Objednávateľ nenesie akúkoľvek zodpovednosť voči subdodávateľom zhotoviteľa.

Zmluvné strany sa dohodli na tom, že zoznam subdodávateľov ktorý tvorí Prílohu č. 4 tejto Zmluvy, ktorých bude zhotoviteľ využívať na stavbe a rovnako tak menný zoznam vlastných pracovníkov odovzdá objednávateľovi v písomnej forme najneskôr pri podpise tejto zmluvy.

1. Zhotoviteľ zabezpečí zhodnocovanie odpadov recykláciou prevádzkou zariadenia na zhodnocovanie odpadov podľa zákona č. 79/2015 Z.z. o odpadoch a o zmene a doplnení niektorých zákonov a jeho prílohy č. 1 pre činnosť R5 - Recyklácia alebo spätné získavanie iných anorganických materiálov.
2. Objednávateľ počas realizácie diela má právo kontrolovať vykonávanie prác a priebežne zhotoviteľa upozorniť na prípadné vady s požiadavkou ich odstránenia v primeranej lehote.
3. Zhotoviteľ bez zbytočného odkladu písomne upozorní objednávateľa na nevhodné pokyny, ktoré mu objednávateľ dal na vyhotovenie diela. V prípade prerušenia prác z tohto dôvodu nie je zhotoviteľ v omeškaní.
4. Nebezpečenstvo škody na diele, ako aj na veciach a materiáloch, potrebných na zhotovenie diela, znáša zhotoviteľ až do času protokolárneho prevzatia diela objednávateľom.
5. Zhotoviteľ zodpovedá za bezpečnosť práce, ochranu zdravia zamestnancov, bezpečnosť technických zariadení pri stavebných prácach, za dodržiavanie všeobecne záväzných právnych predpisov a STN, týkajúcich sa činností pri vykonávaní diela a ochrany životného prostredia. Pokiaľ porušením tejto povinnosti zhotoviteľa vznikne škoda v priestoroch staveniska alebo v jeho blízkosti, náklady spojené s odstránením tejto škody znáša zhotoviteľ.
6. Zhotoviteľ splní svoju povinnosť vykonávať dielo, ktoré je predmetom tejto zmluvy, jeho riadnym dokončením. Podmienkou odovzdania a prevzatia diela je úspešné vykonanie všetkých skúšok, predpísaných osobitnými predpismi, záväznými normami ako aj odstránenie všetkých prípadných vád a nedostatkov.
7. Zhotoviteľ 7 pracovných dní pred plánovaným odovzdaním predmetu zmluvy písomne vyzve objednávateľa k prevzatiu diela. Najneskôr 3 pracovné dni pred začatím preberacieho konania budú zo strany zhotoviteľa pripravené k nahliadnutiu všetky doklady potrebné k tomuto konaniu.
8. Pre odovzdanie predmetu zmluvy platí:
* zmluvné strany vyhotovia protokol o odovzdaní a prevzatí predmetu zmluvy podpísaný osobami oprávnenými konať vo veciach technických. Protokol bude obsahovať najmä základné údaje dokončeného diela, súpis zistených drobných vád a nedorobkov (ak sa takéto vyskytnú), dohodu o opatreniach a lehotách na ich odstránenie, prípadne dohodu o iných právach zo zodpovednosti za vady,
* ak objednávateľ odmietne podpísať protokol o odovzdaní a prevzatí predmetu zmluvy, spíšu zmluvné strany zápis, v ktorom uvedú svoje stanoviská a ich odôvodnenie,

16. Zhotoviteľ je povinný pri preberacom konaní odovzdať objednávateľovi v 2 vyhotoveniach:

* zápisnice a osvedčenia o vykonaných skúškach použitých materiálov,
* zápisnice o preverení prác a konštrukcií v priebehu zakrytých prác,
* doklady o vykonaných funkčných skúškach (v zmysle požiadavky objednávateľa),
* revízne správy elektrických zariadení (ak boli predmetom realizácie).
* kópiu zápisov v stavebných denníkoch

17. Na odovzdávacom - preberacom konaní sa preverí, či je záväzok zhotoviteľa splnený tak, ako je stanovené v predmete zmluvy, prevedie sa fyzická kontrola vykonaného diela, jeho súčasti a príslušenstva, overia sa revízne správy, atesty a komplexné skúšky technologického zariadenia stavby.

18.Zhotoviteľ je povinný po odovzdaní diela usporiadať stroje, zariadenia a zvyšný materiál na stavenisku tak, aby dielo mohlo byť riadne užívané, pričom stavenisko je povinný vypratať do 10 dní odo dňa odovzdania a prevzatia diela.

**Článok VII.**

**Subdodávatelia**

1. Každý subdodávateľ, ktorý podľa osobitného predpisu má povinnosť zapisovať sa do registra partnerov verejného sektora, je povinný byť zapísaný v registri partnerov verejného sektora. Táto povinnosť sa vzťahuje na subdodávateľa po celú dobu trvania zmluvy.
2. Zhotoviteľ je povinný oznámiť Objednávateľovi akúkoľvek zmenu údajov o každom navrhnutom a Objednávateľom odsúhlasenom subdodávateľovi počas plnenia diela a to bezodkladne, najneskôr v deň nasledujúcom po dni, kedy k zmene došlo.
3. V prípade zmeny subdodávateľa počas trvania zmluvy, pričom zmenou sa rozumie výmena pôvodne navrhnutého subdodávateľa alebo vstup ďalšieho nového subdodávateľa, je povinný Zhotoviteľ najneskôr v deň, ktorý predchádza dňu, v ktorom má zmena subdodávateľa nastať, oznámiť Objednávateľovi zmenu subdodávateľa a v tomto oznámení uviesť min. nasledovné: %-ny podiel zákazky, ktorý má v úmysle zadať tretím osobám, navrhovaných nových subdodávateľov, predmety plnenia. Každý subdodávateľ, ktorého sa zmena týka musí spĺňa podmienky osobného postavenia podľa § 32 ods. 1 zákona č. 343/2015 Z.z. o verejnom obstarávaní a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona č. 343/2015 Z.z. o verejnom obstarávaní, pričom oprávnenie zhotovovať práce má subdodávateľ k tej časti predmetu zákazky ktorú má plniť a zároveň subdodávateľ musí spĺňať aj podmienku podľa bodu 1 tohto Článku zmluvy.
4. V prípade akýchkoľvek pochybností zo strany Objednávateľa vzťahujúcich sa ku ktorémukoľvek subdodávateľovi, si Objednávateľ môže overiť sám vyžiadaním si od Zhotoviteľa potrebných dokladov týkajúcich sa preukázania splnenia podmienok podľa zákona č. 343/2015 Z.z. o verejnom obstarávaní u všetkých subdodávateľov.
5. V prípade porušenia ktorejkoľvek z povinností týkajúcej sa subdodávateľov alebo ich zmeny podľa tohto Článku, má Objednávateľ právo odstúpiť od zmluvy.
6. Objednávateľ si vyhradzuje právo odmietnuť subdodávateľa, ktorý je s ním v obchodnom, súdnom alebo inom spore.

**Článok VIII.**

**Platobné podmienky**

1. Cena podľa Článku III. tejto Zmluvy bude uhrádzaná v 120 mesačných splátkach na základe faktúry vystavenej zhotoviteľom po dokončení celého diela najneskôr do 2 mesiacov s tým, že dátum zdaniteľného plnenia na faktúre bude zhodný s dátumom podpísania odovzdávacieho a preberacieho protokolu a faktúra bude vystavená najneskôr do 15. dňa nasledujúceho mesiaca po jeho podpísaní. Súčasťou faktúry bude Súpis vykonaných prác a preberacích protokolov odsúhlasených objednávateľom. Prílohou faktúry bude preberací protokol na celé dielo a splatnosť faktúry bude zodpovedať splátkovému kalendáru tvoriaceho prílohu č. 5 tejto zmluvy.
2. Zhotoviteľ nie je oprávnený postúpiť akúkoľvek pohľadávku vzniknutú na základe tejto zmluvy na tretiu osobu bez predchádzajúceho písomného súhlasu objednávateľa, inak sa takéto postúpenie považuje za neplatné. Pri postúpení pohľadávky podľa tohto bodu alebo poskytnutí úveru zhotoviteľovi, sú akékoľvek a všetky náklady spojené s financovaním (t. j. úroky, poplatky a pod.) zahrnuté v cene za dielo a zhotoviteľ nie je z tohto dôvodu oprávnený požadovať jej zvýšenie.
3. Faktúra vystavená zhotoviteľom musí obsahovať všetky náležitosti daňového dokladu v súlade s platnou právnou úpravou SR. V prípade, že daňový doklad nebude obsahovať tieto náležitosti, objednávateľ má právo vrátiť ho na doplnenie a prepracovanie. V takomto prípade platí lehota splatnosti v zmysle bodu 4 tohto článku odo dňa doručenia prepracovaného daňového dokladu objednávateľovi.
4. Úhrada faktúry bude realizovaná bezhotovostne na bankový účet zhotoviteľa uvedený v záhlaví tejto zmluvy, pričom lehota splatnosti prvej splátky faktúry bude do 31.01.2023, resp. do 60 dní odo dňa doručenia faktúry objednávateľovi v prípade, že dielo bude odovzdané po 31.12.2023. Zmluvné strany vyhlasujú, že dojednanie lehoty splatnosti prvej splátky faktúry podľa predchádzajúcej vety nie je v hrubom nepomere k právam a povinnostiam vyplývajúcim z tejto zmluvy pre zhotoviteľa.
5. Akékoľvek zmeny si zmluvné strany musia písomne odsúhlasiť v zmysle ustanovenia § 547 Obchodného zákona a takisto legislatívne zmeny v oblasti DPH, cla, dovoznej prirážky.
6. Cena za dodanie tovaru, uskutočnenie stavebných prác a poskytnutie služby musí byť stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon o cenách.
7. V prípade nerealizovania diela vôbec nevznikne zhotoviteľovi právo na vystavenie faktúry objednávateľovi.

**Článok IX.**

**Zodpovednosť za vady a záruka**

1. Zhotoviteľ je zaviazaný zhotoviť dielo podľa tejto zmluvy, ktorou sa zhotoviteľ zaväzuje všetky časti diela spočívajúce v dodávke, ako aj vo vykonaní stavebných a montážnych prác, dodať kompletne v najvyššej predpokladanej kvalite, zodpovedajúcej schválenému projektu, vrátane jeho prípadných zmien. Dielo i jeho jednotlivé časti musia byť vyhotovené v kvalite požadovanej objednávateľom, t.j. v súlade s platnými právnymi predpismi, STN, ISO, technickými požiadavkami na tovar a musia byť v súlade s podmienkami realizačnej projektovej dokumentácie a výkazom výmer, nevynímajúc pokyny objednávateľa.
2. Pokiaľ právne predpisy alebo príslušné STN ustanovujú vykonanie skúšok, osvedčujúcich dohodnuté vlastnosti diela, alebo jeho časti, zhotoviteľ je povinný zabezpečiť uskutočnenie týchto skúšok pred odovzdaním diela za účasti objednávateľa.
3. Zhotoviteľ zodpovedá za to, že dielo má v dobe prevzatia zmluvne dohodnuté vlastnosti, že zodpovedá technickým normám a predpisom SR, a že nemá vady, ktoré by rušili, alebo znižovali hodnotu alebo schopnosť jeho používania k zvyčajným alebo v zmluve predpokladaným účelom.
4. Zhotoviteľ zodpovedá za vady, ktoré predmet má v čase jeho odovzdania objednávateľovi. Za vady, ktoré sa prejavili po odovzdaní diela, zodpovedá zhotoviteľ iba vtedy, ak boli spôsobené porušením jeho povinností.
5. Záručná doba na stavebné práce je 10 rokov odo dňa prevzatia diela objednávateľom. V prípade materiálov a výrobkov tvoriacich dielo, na ktoré poskytuje ich výrobca osobitnú záruku dlhšiu ako v prvej vete tohto ustanovenia, platí záručná doba v dĺžke uvedenej výrobcom týchto materiálov alebo výrobkov.
6. Záručná doba na vodorovné značenie je 1 rok odo dňa prevzatia diela objednávateľom.
7. Presný termín ukončenia záručnej doby zmluvné strany zapíšu do protokolu z odovzdania a prevzatia diela.
8. V prípade zániku záväzku zhotoviteľa zhotoviť dielo bez toho, aby došlo k protokolárnemu odovzdaniu diela, začína záručná doba plynúť odo dňa zániku záväzku zhotoviteľa zhotoviť dielo.
9. V prípade výskytu vád alebo nedorobkov na časti diela, začína plynúť záručná lehota za ucelenú, samostatne funkčnú časť diela, na ktorej sa vyskytnú vady a nedorobky, až nasledujúci deň po odstránení poslednej vady a nedorobku. Po odstránení vady alebo nedorobku sú zmluvné strany povinné spísať protokol podpísaný obidvoma zmluvnými stranami.
10. Počas záručnej doby je zhotoviteľ povinný na svoju zodpovednosť a náklady, t. j. bezplatne po obdržaní písomnej výzvy objednávateľa odstrániť všetky vady diela, za ktoré zodpovedá.
11. Záruka sa vzťahuje na dielo za predpokladu riadnej starostlivosti a údržby diela objednávateľom. Záruka sa nevzťahuje na prípady násilného poškodenia diela, resp. poškodenia živelnou pohromou, okrem prípadov ak bude preukázané že k poškodeniu došlo, alebo k nemu došlo vo väčšom rozsahu, v dôsledku nekvalitne vykonaného diela.
12. Zhotoviteľ je povinný pristúpiť k odstráneniu záručnej vady bez zbytočného odkladu a to najneskôr do 24 hodín pri vadách brániacich riadnej prevádzke diela a do 3 dní pri vadách ostatných. Pri odstraňovaní záručnej vady, zhotoviteľ je povinný postupovať tak v súlade s pokynmi objednávateľa alebo vlastníka alebo správcu diela. Ak je predpokladaná doba odstránenia záručnej vady dlhšia ako 7 dní, je zhotoviteľ povinný oznámiť túto skutočnosť písomne najneskôr v lehote 3 dní od obdržania reklamácie.
13. Pred uplynutím záručnej doby vyzve objednávateľ zhotoviteľa na vykonanie obhliadky diela a zhodnotenia jeho stavu. Obhliadka diela sa uskutoční v poslednom mesiaci záručnej doby a jej výsledok bude zachytený v protokole o ukončení záručnej doby. V prípade výskytu vád sa tieto uvedú v protokole, pričom zhotoviteľ je povinný ich odstrániť v stanovenej lehote, inak do 30 dní od podpisu protokolu; po odstránení vád bude táto skutočnosť protokolárne zachytená. V prípade, ak zhotoviteľ vady uvedené v protokole v uvedenej lehote neodstráni, má objednávateľ právo odstrániť vady sám alebo prostredníctvom tretej osoby na náklady zhotoviteľa.
14. Objednávateľ je povinný umožniť zhotoviteľovi prístup do priestorov, kde sa majú záručné vady odstraňovať.
15. V prípade, že zhotoviteľ nesplní svoju povinnosť odstrániť vady riadne a včas, je Objednávateľ oprávnený zabezpečiť odstránenie vady treťou osobou na náklady zhotoviteľa.

**Článok X.**

**Zmluvné pokuty a iné**

1. V prípade, že zhotoviteľ neodovzdá dielo v termíne dohodnutom v tejto Zmluve v zmysle kritéria č. 2 Lehota uskutočnenia opráv ciest, objednávateľ má právo na zmluvnú pokutu vo výške 2 % z celkovej ceny diela s DPH.
2. V prípade porušenia zmluvných záväzkov, sa zmluvné strany dohodli na nasledovných sankciách: 2.1 v prípade, že bude zhotoviteľ v omeškaní s ukončením diela, je zhotoviteľ povinný zaplatiť objednávateľovi zmluvnú pokutu vo výške 0,3 % z ceny diela za každý deň omeškania, nárok na pokutu v rovnakej výške vzniká objednávateľovi aj v prípade nedodržania záväzných termínov harmonogramu prác,
	1. omeškanie s prevzatím niektorého staveniska a/alebo so začatím vykonávania prác na diele vo výške 200,- Eur za každý aj začatý deň omeškania,
	2. omeškanie s odstránením vád a nedorobkov diela a/alebo s nástupom na odstránenie vady vo výške 500,- Eur za každý aj začatý deň omeškania,
	3. pri porušení akejkoľvek povinnosti uloženej touto zmluvou zhotoviteľovi vzniká objednávateľovi nárok na zmluvnú pokutu vo výške 500,- € denne za každé jednotlivé porušenie.
3. Zhotoviteľ má právo požadovať od objednávateľa úrok z omeškania v prípade, ak objednávateľ nezaplatí niektorú zo splátok ceny za dielo podľa splátkového kalendára tvoriaceho prílohu tejto zmluvy a to po márnom uplynutí dodatočnej lehoty 15 dní odo dňa doručenia písomnej výzvy zhotoviteľa vo výške podľa všeobecne záväzných právnych predpisov.
4. Objednávateľ má popri zaplatení zmluvnej pokuty nárok na náhradu škody, ktorá mu vznikla v dôsledku porušenia povinnosti, pre ktorú bola stanovená zmluvná pokuta a to bez ohľadu na výšku zmluvnej pokuty.
5. Zaplatenie zmluvnej pokuty nezbavuje zhotoviteľa povinnosti splniť bez zbytočného odkladu porušenú povinnosť, ani akýchkoľvek iných povinností podľa tejto zmluvy, najmä vykonať dielo včas.
6. Zhotoviteľ nie je oprávnený jednostranne započítať svoju pohľadávku vyplývajúcu z tejto zmluvy proti pohľadávke objednávateľa. Rovnako tak nie je zhotoviteľ oprávnený bez predchádzajúceho písomného súhlasu objednávateľa postúpiť na tretiu osobu akékoľvek nároky, ktoré mu na základe alebo v súvislosti s týmto zmluvným vzťahom vzniknú.
7. Zhotoviteľ sa zaväzuje odškodniť objednávateľa v prípade, ak porušením povinnosti zhotoviteľa podľa tejto zmluvy alebo v súvislosti s touto zmluvou dôjde k uplatneniu nárokov alebo sankcií zo strany príslušných orgánov verejnej správy alebo tretích osôb voči objednávateľovi, a to v plnom rozsahu týchto nárokov či sankcií.
8. V prípade porušenia ktorejkoľvek z povinností týkajúcej sa subdodávateľov alebo ich zmeny (napr. neoznámenie zmeny subdodávateľa alebo využitie subdodávateľa, ktorý nespĺňa podmienky podľa § 32 ods. 1 zákona č. 343/2015 ZVO), má objednávateľ nárok na zmluvnú pokutu vo výške 3 % z celkovej ceny diela s DPH za každé porušenie ktorejkoľvek z vyššie uvedených povinností, a to aj opakovane.
9. Právo na náhradu škody nie je vznikom alebo uplatnením nároku na zmluvné pokuty podľa tohto Článku dotknuté.

**Článok XI.**

**Postup a organizácia práce**

* + - 1. Objednávateľ je povinný odovzdať zhotoviteľovi a zhotoviteľ je povinný prevziať stavenisko najneskôr 5 pracovných dní pred začiatkom realizácie prác.
			2. O dobu omeškania objednávateľa s riadnym odovzdaním staveniska sa predlžuje lehota dohodnutá v tejto zmluve na odovzdanie diela tak, že za každý deň omeškania objednávateľa sa táto lehota predĺži o jeden deň.
			3. Zhotoviteľ má právo vykonávať všetky práce spôsobom, ktorý považuje za najrýchlejší k riadnemu zhotoveniu diela pri rešpektovaní účelu tejto zmluvy, požadovanej kvality, zmluvných termínov, harmonogramu prác, koordinácie prác s tretími osobami.
			4. Zhotoviteľ sa zaväzuje poskytovať objednávateľovi počas zhotovenia diela nevyhnutné informácie a požadovanú súčinnosť.
			5. Zhotoviteľ uhradí počas výstavby všetky náklady na energie na stavbe vrátane zabezpečenia ich dočasných prípojov a meračov. V tejto súvislosti nepožaduje od objednávateľa žiadnu súčinnosť či zázemie.
			6. Umiestnenie a udržiavanie dopravných značiek v súvislosti s priebehom prác v súlade s predpismi o pozemných komunikáciách zabezpečí a uhradí zhotoviteľ.
			7. Zhotoviteľ je povinný viesť stavebný denník, do ktorého bude zapisovať všetky skutočnosti rozhodujúce pre zhotovenie diela. Ďalej je povinný v denných záznamoch zapisovať údaje o časovom postupe prác, ich akosti, údaje o počte zamestnancov, počte mechanizmov a množstve realizovaných druhov prác. Povinnosť viesť stavebný denník končí protokolárnym odovzdaním a prevzatím diela.
			8. Zhotoviteľ poveruje stavbyvedúceho vedením stavebného denníka.
			9. Stavebný denník sa musí nachádzať na stavbe a musí byť vždy prístupný zástupcom objednávateľa, projektanta a dotknutých orgánov štátnej správy.
			10. Zápisy do stavebného denníka čitateľne zapisuje a podpisuje stavbyvedúci vždy v ten deň, kedy boli práce vykonané alebo keď nastanú okolnosti, brániace ich výkonu, resp. je potrebné riešiť ďalší postup prác. Všetky strany stavebného denníka musia byť očíslované. Medzi jednotlivými záznamami nesmú byť vynechané voľné miesta. Okrem stavbyvedúceho môže do stavebného denníka vykonávať potrebné záznamy iba objednávateľ, stavebný dozor, spracovateľ projektovej dokumentácie alebo príslušné orgány štátnej správy.
			11. Pokiaľ stavbyvedúci nesúhlasí so zápisom, ktorý vykoná objednávateľ alebo ním poverený zástupca, prípadne spracovateľ projektu, musí k tomuto zápisu zaujať svoje vecné a odôvodnené stanovisko.
			12. Poverený zástupca objednávateľa je povinný podpisovať, ako aj v prípade potreby sa písomne vyjadrovať k zápisom v stavebnom denníku vykonaným zhotoviteľom, ak zodpovedajú skutočnosti.
			13. Zhotoviteľ je povinný vyzvať objednávateľa na kontrolu častí diela, ktoré budú ďalším postupom prác zakryté, a to písomne v stavebnom denníku 3 pracovné dni vopred. Ak zhotoviteľ nesplní uvedenú povinnosť, je povinný umožniť objednávateľovi vykonanie dodatočnej kontroly a znášať náklady s tým spojené. V prípade, ak sa objednávateľ nedostavil na kontrolu, na ktorú bol riadne pozvaný, môže zhotoviteľ pokračovať v realizácii diela. Ak účasť na kontrole objednávateľovi znemožní prekážka, ktorú nemohol odstrániť, môže bez zbytočného odkladu požadovať vykonanie dodatočnej kontroly.
			14. Zhotoviteľ je povinný zápisom v stavebnom denníku 3 pracovné dni vopred vyzvať objednávateľa na účasť pri vykonávaní skúšok v súlade s projektom stavby s STN. Ak sa objednávateľ nedostaví v stanovenom termíne, je zhotoviteľ oprávnený vykonať skúšky bez jeho účasti. Zhotoviteľ je povinný v spolupráci s objednávateľom viesť podrobný technický záznam o vykonaných skúškach.
			15. Všetky zmeny je zhotoviteľ povinný zdôvodniť zápisom do stavebného denníka. Zmeny materiálov nesmú mať vplyv na kvalitu diela a môže k nim dôjsť iba za výslovného písomného súhlasu objednávateľa. Zápisy v stavebnom denníku obojstranne odsúhlasené stavbyvedúcim a stavebným dozorom objednávateľa nemajú charakter zmeny zmluvy.
			16. Zhotoviteľ preberá v plnom rozsahu zodpovednosť za vlastné riadenie postupu prác, za bezpečnosť a ochranu zdravia vlastných pracovníkov i pracovníkov subdodávateľov a ostatných ním pozvaných osôb na stavbu, počas celého jej priebehu, ako i za sledovanie a dodržiavanie predpisov bezpečnosti práce a ochrany zdravia pri práci, ako aj platných požiarnych predpisov. Zhotoviteľ je povinný zabezpečiť vybavenie protokolárne prevzatých stavenísk bezpečnostným značením v zmysle Nariadenia vlády SR č. 387/2006 Z. z. o požiadavkách na bezpečnostné zdravotné označenie pri práci a Nariadenia vlády č. 396/2006 Z. z. Zhotoviteľ je povinný dodržiavať všetky predpisy, normy, vyhlášky a zákony týkajúce sa BOZP. Zhotoviteľ berie na vedomie, že časť prác môže byť vykonávaná za plnej prevádzky objednávateľa a zaväzuje sa zabezpečiť a označiť stavbu tak, aby nedošlo k úrazu zamestnancov objednávateľa a/alebo tretích osôb.
			17. Zhotoviteľ je povinný plniť ohlasovaciu povinnosť v prípade vzniku mimoriadnych udalostí (úrazy, požiare, havárie a pod.) voči príslušným štátnym orgánom a vznik takejto udalosti oznámiť neodkladne aj objednávateľovi za účelom objektívneho vyšetrenia a prijatia preventívnych opatrení.
			18. Práce, ktoré vykazujú už v priebehu realizácie nedostatky alebo sú v rozpore s STN, musí zhotoviteľ na vlastné náklady nahradiť bezchybnými prácami.
			19. Zhotoviteľ je povinný použiť pre zhotovenie diela len výrobky, ktoré majú také vlastnosti, aby na dobu predpokladanej existencie stavby bola pri bežnej údržbe zaručená požadovaná mechanická pevnosť a stabilita stavby, požiarna bezpečnosť, hygienické požiadavky, ochrana zdravia a životného prostredia a bezpečnosť pri užívaní stavby.
			20. Zhotoviteľ zodpovedá za čistotu a poriadok na stavbe, zaväzuje sa odstrániť všetok odpad, ktorý je výsledkom jeho činnosti na svoje náklady.
			21. Zhotoviteľ je povinný zúčastňovať sa pracovných porád a kontrol na stavbe, ktoré bude v priebehu realizácie diela zvolávať objednávateľ. Objednávateľ minimálne 3 pracovné dni vopred písomne oznámi zhotoviteľovi ich presný termín.
			22. Zhotoviteľ počas uskutočňovania prác nesmie svojou činnosťou bezdôvodne obmedziť plynulosť prevádzky objednávateľa, alebo subjektu, ktorý je v jeho zriaďovateľskej pôsobnosti. Dôvod, rozsah a predpokladanú alebo skutočnú dobu obmedzenia plynulosti prevádzky je zhotoviteľ povinný prerokovať s objednávateľom vopred.
			23. Objednávateľ si vyhradzuje právo vykázať zo stavby akúkoľvek osobu, ktorá je tam so súhlasom zhotoviteľa. Ak pôjde o pracovníka zhotoviteľa alebo jeho subdodávateľa, títo sú povinní takúto vykázanú osobu bezodkladne nahradiť inou tak, aby v dôsledku vykázania nedošlo k narušeniu plynulosti prác.

**Článok XII.**

**Odstúpenie od zmluvy**

1. Od zmluvy možno odstúpiť v prípadoch, ktoré stanovuje Zmluva a § 344 a nasl. Obchodného zákonníka.
2. Odstúpenie od zmluvy môže byť obmedzené na určitú časť zmluvných prác a dodávok.
3. Objednávateľ je oprávnený odstúpiť od tejto zmluvy úplne alebo čiastočne a to aj ak napriek prepracovaniu alebo nápravným opatreniam zhotoviteľa sú práce alebo ich časti vadné v takom rozsahu, že ďalšie plnenie Zmluvy nie je pre objednávateľa prijateľné, resp. akceptovateľné
4. Zhotoviteľ je povinný dbať na dodržiavanie pracovnej disciplíny, opatrení bezpečnosti a ochrane zdravia pri práci a požiarnej ochrany svojich zamestnancov a zamestnancov svojich subdodávateľov (osobitne zákazu požívania alkoholu a omamných látok) a dodržiavať všetky zmluvné podmienky. V prípade, ak objednávateľ zistí, že zamestnanci zhotoviteľa, resp. jeho subdodávateľa závažne porušujú pracovnú disciplínu, zásady bezpečnosti práce a ochrany zdravia a požiarnej ochrany, podmienky nakladania s odpadmi, respektíve iné písomne dohodnuté podmienky, môže objednávateľ odstúpiť od zmluvy.
5. Odstúpenie od zmluvy musí byť druhej zmluvnej strane doručené písomne.
6. Objednávateľ je oprávnený odstúpiť od zmluvy v prípade podstatného porušenia Zmluvy zo strany zhotoviteľa, za čo sa považujú najmä tieto skutočnosti:
* ak zhotoviteľ pred nástupom na vykonanie diela nepreukáže objednávateľovi, že má uzatvorené poistné zmluvy podľa Článku VI. ods. 2 tejto Zmluvy,
* ak zhotoviteľ v rozpore s ustanoveniami Zmluvy zastavil realizáciu diela alebo inak prejavil svoj úmysel nepokračovať v plnení záväzkov vyplývajúcich z tejto Zmluvy,
* ak zhotoviteľ bude preukázateľne realizovať dielo v rozpore s dohodnutými podmienkami v tejto Zmluve, alebo ak sa vyskytnú vady v plnení, na ktoré bol zhotoviteľ písomne upozornený a ktoré napriek tomu neodstránil v primeranej lehote poskytnutej objednávateľom.
* v prípade odstúpenia tretej osoby od dohody o spoločnej zodpovednosti bez preukázania objektívnych dôvodov.

**Článok XIII.**

**Náhrada škody, právne vzťahy a dôsledky neplnenia zmluvy**

1. V prípade, že jedna zo zmluvných strán neoprávnene preruší alebo zastaví práce, prípadne príde k prerušeniu alebo zastaveniu prác z jej viny, zaväzuje sa druhej strane zaplatiť všetky preukázané náklady, ktoré jej v súvislosti s prerušením alebo zastavením vznikli. Vecný rozsah rozpracovanosti nákladov ako aj finančné ohodnotenie bude odsúhlasené štatutárnymi zástupcami oboch zmluvných strán. O tejto skutočnosti musí byť uvedený záznam v stavebnom denníku.
2. Každá zo zmluvných strán má nárok na náhradu škody, vzniknutej v dôsledku porušenia záväzku druhou zmluvnou stranou, a to v zmysle § 373 a nasl. Obchodného zákonníka.

**Článok XIV.**

**Záverečné ustanovenia**

**Rovnopisy**

Zmluva sa vyhotovuje v **štyroch exemplároch**, z ktorých si po ich podpise dva ponechá objednávateľ a dva zhotoviteľ.

**Zmeny Zmluvy**

Zmluvné strany sa dohodli, že túto Zmluvu je možné zmeniť alebo doplniť len formou písomných dodatkov, na ktorých platnosť sa vyžaduje, aby boli riadne potvrdené a podpísané oprávnenými zástupcami Zmluvných strán. K návrhom dodatkov k tejto Zmluve sa Zmluvné strany zaväzujú vyjadriť písomne, v lehote 14 dní od doručenia návrhu dodatku. Po tú istú dobu je týmto návrhom viazaná zmluvná strana, ktorá ho podala.

**Zrušenie Zmluvy**

Zmluvné strany sa dohodli, že túto Zmluvu je možné zrušiť len písomnou formou.

**Doručovanie**

Zmluvné strany sa dohodli, že akékoľvek oznámenia, správy a pod. (ďalej aj len ako „***Oznámenia***“) týkajúce sa tejto Zmluvy, si Zmluvné strany budú doručovať niektorým z nasledovných spôsobov: osobne, doporučeným listom s doručenkou, alebo kuriérom na adresy Zmluvných strán a kontaktné údaje uvedené v záhlaví tejto Zmluvy. V prípade, ak zmluvná strana doručuje formou doporučeného listu s doručenkou a zmluvná strana, ktorej je Oznámenie adresované, jeho prijatie odmietne alebo iným spôsobom jeho prijatiu zabráni (neoznámením zmeny jej adresy alebo iných kontaktných údajov), považuje sa na účely tejto Zmluvy za preukázané doručenie vrátenie nedoručenej zásielky odosielateľovi podľa poslednej známej adresy takejto zmluvnej strany. To platí aj vtedy, ak je v tejto Zmluve začiatok dohodnutej lehoty viazaný na okamih doručenia písomnosti. V takomto prípade sa za okamih doručenia považuje okamih vrátenia nedoručenej zásielky odosielateľovi. Za poslednú známu adresu zmluvnej strany sa považuje adresa pozostávajúca z označenia obce, názvu ulice alebo verejného priestranstva (ak je obec členená na ulice a inak označované verejné priestranstvá), súpisného, popr. i orientačného čísla a poštového smerovacieho čísla a v prípade, ak ide o adresu mimo Slovenskej republiky i označenie štátu, oznámená písomne inej zmluvnej strane, inak adresa, ktorá je uvedená pri každej zo zmluvných strán v záhlaví tejto Zmluvy. Ak niektorá zo zmluvných strán v súlade a za podmienok uvedených v tejto Zmluve oznámi inej zmluvnej strane zmenu adresy, považuje sa za poslednú známu adresu táto oznámená adresa, a to vždy tá, ktorá bola oznámená najneskôr. Pre účely tejto Zmluvy budú Oznámenia považované za doručené dňom:

* potvrdenia doručenia adresátom, alebo dňom odmietnutia prevzatia zásielky adresátom, ak sa doručuje osobne, alebo
* potvrdenia doručenia adresátom alebo dňom odmietnutia prevzatia zásielky adresátom, ak sa doručuje kuriérom, alebo
* potvrdenia doručenia adresátom alebo dňom odmietnutia prevzatia zásielky adresátom, ak sa doručuje doporučenou poštovou zásielkou s doručenkou.

**Počítanie lehôt**

Na účely tejto Zmluvy sa do lehoty určenej podľa dní nezapočítava deň, kedy došlo ku skutočnosti určujúcej začiatok lehoty. Koniec lehoty určenej podľa týždňov, mesiacov alebo rokov pripadá na deň, ktorý sa pomenovaním alebo číselným označením zhoduje s dňom, na ktorý pripadá udalosť, od ktorej sa lehota začína. Ak nie je takýto deň v poslednom mesiaci, pripadne koniec lehoty na jeho posledný deň. Ak posledný deň lehoty pripadne na sobotu, nedeľu alebo sviatok, je posledným dňom lehoty najbližší nasledujúci pracovný deň.

**Povinnosť mlčanlivosti**

Zmluvné strany vyhlasujú, že táto Zmluva, ako aj jej časti a informácie, dáta a skutočnosti nadobudnuté niektorou zo zmluvných strán na základe a/alebo v spojení s touto Zmluvou, nemôžu byť sprístupnené tretím osobám bez predchádzajúceho písomného súhlasu ďalšej zmluvnej strany. Každá zo zmluvných strán berie na vedomie, že za dôverné informácie sa v právnom vzťahu založenom touto Zmluvou považujú informácie, ktorých obsahom sú majetkové pomery ďalšej zmluvnej strany a všetky ďalšie informácie, ktoré vypovedajú o osobnom a majetkovom postavení zmluvnej strany a členov jeho rodiny, o predmete Zmluvou dojednaného obchodu a iné informácie, ktoré sú mu objektívne spôsobilé privodiť ujmu alebo narušiť intímnu sféru zmluvnej strany. Každá zo zmluvných strán je povinná zachovávať mlčanlivosť o dôverných informáciách a chrániť ich pred neoprávneným, úplným alebo čiastočným, sprístupnením tretím osobám bez predchádzajúceho písomného súhlasu dotknutej zmluvnej strany. Povinnosť mlčanlivosti sa neaplikuje v prípade, ak zmluvná strana zodpovedne preukáže, že:

* je povinná predmetnú dôvernú informáciu sprístupniť na základe zákona alebo
* dôverná informácia sa stala všeobecne známa.

V prípade, ak zmluvná strana má v úmysle dôvernú informáciu sprístupniť, je povinná o tom bez zbytočného odkladu informovať vopred ďalšiu zmluvnú stranu. Za porušenie povinnosti mlčanlivosti sa nepovažuje, ak je dôverná informácia sprístupnená v potrebnom rozsahu právnemu zástupcovi, daňovému poradcovi alebo audítorovi zmluvnej strany, ak tieto osoby budú preukázateľne zaviazané zmluvnou stranou k povinnosti mlčanlivosti. Za porušenie povinnosti zachovávať mlčanlivosť podľa tejto Zmluvy sa nepovažuje ani poskytnutie informácií orgánom štátnej správy, samosprávy, prokuratúry alebo iným právnickým osobám a fyzickým osobám, ktorým zákon zveruje rozhodovanie o právach a povinnostiach, za podmienky, že poskytnutie informácie súvisí s činnosťou subjektu, ktorému sa informácia poskytuje. Za porušenie povinnosti zachovávať mlčanlivosť sa tiež nepovažuje poskytnutie informácií tam, kde to prikazuje právny poriadok Slovenskej republiky.

**Vyššia moc**

Pre účely tejto Zmluvy sa za vyššiu moc považujú prípady, ktoré nie sú závislé od vôle Zmluvných strán, a Zmluvné strany ich nemôžu ovplyvniť, napr. vojna, mobilizácia, povstanie, živelné pohromy atď. Ak sa splnenie tejto Zmluvy stane nemožným v dôsledku vyskytnutia sa vyššej moci, zmluvná strana, ktorá sa bude chcieť na vyššiu moc odvolať, je povinná do dvoch mesiacov od vyskytnutia sa vyššej moci požiadať ďalšiu zmluvnú stranu o úpravu Zmluvy v tej časti, ktorá bola vyskytnutím sa prípadu vyššej moci dotknutá. Ak nedôjde k dohode, má zmluvná strana, ktorá sa odvolala na vyššiu moc, právo odstúpiť od Zmluvy. Účinky odstúpenia nastanú dňom doručenia oznámenia o odstúpení.

**Notifikačné povinnosti**

Zmluvné strany sa zaväzujú, že sa budú počas realizácie tejto Zmluvy oboznamovať o všetkých skutočnostiach spôsobilých mať vplyv na realizáciu práv a povinností vyplývajúcich z právnych vzťahov založených touto Zmluvou. Zmluvné strany sa tiež zaväzujú, že bez zbytočného odkladu, najneskôr však v lehote 30 dní, sa budú vzájomne oboznamovať o všetkých skutočnostiach spôsobilých mať vplyv na práva a právom chránené záujmy inej zmluvnej strany.

**Súčinnosť**

Zmluvné strany sa zaväzujú, že si budú počas realizácie tejto Zmluvy poskytovať všetku vzájomnú súčinnosť potrebnú k dosiahnutiu splnenia oprávnení a záväzkov vyplývajúcich z tejto Zmluvy. Súčinnosť si budú poskytovať bezprostredne po tom, čo budú inou zmluvnou stranou na jej poskytnutie vyzvané.

**Riešenie sporov**

Zmluvné strany sa dohodli, že všetky rozpory vyplývajúce z plnenia Zmluvy, budú riešiť predovšetkým dohodou a vzájomným rokovaním. Až v prípade, ak nedôjde k dohode, uplatní ktorákoľvek zo zmluvných strán svoje práva zo Zmluvy na príslušnom súde, prípadne inom príslušnom orgáne.

**Nadpisy**

Zmluvné strany vyhlasujú, že nadpisy jednotlivých článkov a ustanovení tejto Zmluvy slúžia len na informačný účel a nezakladajú Zmluvným stranám žiadne práva ani povinnosti.

**Zánik Zmluvy**

Zánik tejto Zmluvy sa nedotýka nároku na náhradu škody vzniknutej jej porušením, ani zmluvných ustanovení týkajúcich sa voľby práva alebo voľby zákona, riešenia sporov medzi Zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení Zmluvy.

**Zmluvná pokuta**

Akákoľvek zmluvná pokuta uvedená v tejto Zmluve je splatná momentom porušenia povinnosti zmluvnou stranou, na ktorú sa viaže vznik nároku inej zmluvnej strany na zaplatenie zmluvnej pokuty. Ustanoveniami o zmluvnej pokute nie je žiadnym spôsobom dotknuté právo oprávnenej zmluvnej strany domáhať sa od druhej zmluvnej strany náhrady škody, ktorá porušením dohodnutej povinnosti vznikne, a to aj vo výške presahujúcej dojednanú zmluvnú pokutu.

**Zmeny právneho poriadku**

Ak počas realizácie tejto Zmluvy, alebo počas realizácie zmlúv uzatvorených na jej základe, dôjde k takým zmenám v právnom poriadku Slovenskej republiky, ktorých uplatňovanie by viedlo k podstatnej zmene práv a povinností z nich vyplývajúcich, k podstatnému poškodeniu niektorej zo zmluvných strán alebo by bol zmarený účel tejto Zmluvy, zaväzujú sa Zmluvné strany uzatvoriť bez zbytočného odkladu po nadobudnutí účinnosti príslušnej právnej normy dodatok k Zmluve, ktorým sa uvedú príslušné ustanovenia Zmluvy do súladu s novou právnou úpravou. Ak nedôjde k dohode o dodatku, má zmluvná strana, ktorá prejavila o jeho uzatvorenie záujem, právo odstúpiť od Zmluvy. Účinky odstúpenia nastanú dňom doručenia oznámenia o odstúpení.

**Prechod práv a povinností**

Zmluvné strany sa dohodli, že práva a povinnosti z tejto Zmluvy prechádzajú na právnych nástupcov Zmluvných strán. Riadne zabezpečenie takéhoto prechodu je povinnosťou dotknutej zmluvnej strany.

**Interpretácia**

Každé ustanovenie tejto Zmluvy sa, pokiaľ je to možné, interpretuje tak, že je účinné a platné podľa platných právnych predpisov. Pokiaľ by však niektoré ustanovenie tejto Zmluvy bolo podľa platných právnych predpisov nevymožiteľné alebo neplatné, bude neúčinné iba v rozsahu tejto nevymožiteľnosti alebo neplatnosti a ostatné ustanovenia tejto Zmluvy budú i naďalej záväzné a v plnom rozsahu platné a účinné. V prípade takejto nevymožiteľnosti alebo neplatnosti budú Zmluvné strany v dobrej viere rokovať, aby sa dohodli na zmenách alebo doplnkoch tejto Zmluvy, ktoré sú potrebné na realizáciu zámerov tejto Zmluvy z hľadiska tejto nevymožiteľnosti alebo neplatnosti.

**Platnosť a účinnosť**

Zmluva podlieha zverejneniu v zmysle zákona č.211/2000 Z.z. o slobodnom prístupe k informáciám v platnom znení. Zmluva nadobudne platnosť dňom podpisu oboma zmluvnými stranami a účinnosť nasledujúcim dňom po jej zverejnení.

**Platnosť uvedených údajov**

Zmluvné strany vyhlasujú, že údaje uvedené v záhlaví tejto Zmluvy sú v súlade so skutočným stavom platným v čase uzavretia Zmluvy. Zmluvné strany sú povinné oznámiť zmenu príslušných údajov bezodkladne písomne inej zmluvnej strane, pokiaľ tak neučinia, nemôžu sa domáhať voči inej zmluvnej strane žiadnych nárokov spojených s touto zmenou.

**Vyhlásenia Zmluvných strán**

Zmluvné strany vyhlasujú, že ich zmluvná voľnosť nie je obmedzená, ich zmluvné prejavy sú určité a zrozumiteľné. Zmluva je uzavretá za vzájomne dohodnutých podmienok, nie v tiesni, omyle alebo za nápadne nevýhodných podmienok.

**Právna úprava**

Práva a povinnosti Zmluvných strán, ktoré vzniknú z právneho vzťahu založeného touto Zmluvou, ňou neupravené, sa spravujú ustanoveniami zákona č. 513/1991 Zb. Obchodného zákonníka v znení neskorších predpisov. Ak niektoré ustanovenia tejto Zmluvy neskôr stratia účinnosť, použije sa právna úprava, ktorá sa najviac približuje zmyslu a účelu tejto Zmluvy. Pokiaľ neexistuje aplikovateľná právna úprava, bude sa postupovať podľa obchodných zvyklostí v príslušnej oblasti.

**Voľba práva a právomoci**

Zmluva sa uzatvára podľa právneho poriadku Slovenskej republiky a právny poriadok Slovenskej republiky je rozhodujúcim právnym poriadkom pre úpravu všetkých vzťahov založených touto Zmluvou. Zmluvné strany sa dohodli, že právomoc na rozhodovanie sporov, ktoré vzniknú alebo môžu vzniknúť z právnych vzťahov založených touto Zmluvou, majú všeobecné súdy Slovenskej republiky.

**Súčasti Zmluvy**

Neoddeliteľnými súčasťami tejto Zmluvy sú:

Príloha č. 1 - Harmonogram prác

Príloha č. 2 - Výkaz výmer

Príloha č. 3 - Dohoda o spoločnej zodpovednosti

Príloha č. 4 - Zoznam subdodávateľov

Príloha č. 5 - Splátkový kalendár

|  |  |
| --- | --- |
| V .............................., dňa .................... | V .............................., dňa .................... |
| **Za objednávateľa:**  | **Za zhotoviteľa:** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| Ing. Jaroslav Polačekprimátor mesta |  |